Traže volontere koji bi pse iz azila u Rijeci vodili na kupanje

U sklopu azila postoje mali bazenčići, ali odlazak na more nekome od pasa ravno je dobitku na lotu. Osim što provedu dan izvan azila i u društvu ljudi, dožive lijepe trenutke i imaju jedno iskustvo više

<p>Azil za pse 'Društvo za zaštitu životinja Rijeka' već drugu godinu za redom organizira akciju 'Azilske ribice' gdje tijekom vrućih ljetnih mjeseci traže volontere koje bi vodili pse na kupanje u moru.</p><p>- Kao što organiziramo akciju 'Mali izlet za veliko veselje' gdje šetači mogu uzeti psa na izlet u šumu, tako i sad u ovim ljetnim mjesecima provodimo ovu akciju gdje možete uzeti psa, odvesti ga na more da se rashladi, i vratiti nazad - rekla je<strong> Eli Trubić</strong>, jedna od volonterki.</p><p>U sklopu azila postoje mali bazenčići, ali odlazak na more nekome od pasa ravno je dobitku na lotu.</p><p>- Psima to jako puno znači, jer osim što provedu dan izvan azila i u društvu ljudi, rashlade se, dožive lijepe trenutke i imaju jedno iskustvo više - tvrdi volonterka i dodaje da se već jako puno ljudi javlja.</p><p>- Već cijeli tjedan dolaze ljudi. Ujutro kada idu na more, dođu po psa, uzmu ga na dva, tri sata ili duže i vrate nazad - kaže Eli.</p><p>Društvo za zaštitu životinja Rijeka volonterski skrbi o psima smještenima u skloništu između Viškova i Kastva. Udruga je osnovana 1993. godine i od tada djeluje uz konstantno povećanje broja članova i spašenih životinja. U ovom skloništu psi nemaju određeni rok boravka (ne eutanaziraju se) i imaju osiguran smještaj do udomljenja.</p><p><a href="https://joomboos.24sata.hr/prvi/meghan-i-harry-objavili-novu-fotku-malenog-archieja-12519"><strong>MEGHAN I HARRY OBJAVILI NIKAD VIĐENU FOTKU SINA: 'Predivan si i zaslužuješ divan život'</strong></a></p>